5 Banting-vriendelike etes vir weeksaande - Goeie Huishouding
Tuis » 5 Banting-vriendelike etes vir weeksaande
Vinnige en maklike Banting-vriendelike etes vir die hele gesin
Probeer hierdie vyf Banting-vriendelike aandetes uit Sally-Ann Creed se nuwe boek, The Low-carb Creed (Creed Nutrition). Die boek is propvol nuttige inligting oor hoe om 'n gesonde lae-koolhidraat-gesonde-vet-dieet te volg, sowel as watertandresepte.
Zoedels en frikkadelle
SALLY-ANN SE WENK: "Gebruik eerder vetterige maalvleis as maer of ekstra maer maalvleis om die gesonde vette in hierdie gereg te inkorporeer. Alhoewel zoedels nie vet bevat nie, sal 'n goed gebalanseerde lae-koolhidraat-maaltyd altyd gesonde vette bevat. As jy slegs maer maalvleis het, kan jy altyd ekstra vet byvoeg om dit meer sappig te maak."
SALLY-ANN SE WENK: "Kies eerder vetterige as maer spek, want dit verskaf daardie lieflike varkvet waaruit lardeersel kom. Vetterige spek help jou om vetoplosbare voedingstowwe op te neem, voeg proteïene by 'n gereg wat nie proteïenryk is nie, en verleen natuurlik daai watertandgeur."
Thaise groenkerrie met hoender en klappermelk
SALLY-ANN SE WENK: "Hierdie kerrie kan met enige diereproteïen gemaak word, maar dit gaan die beste saam met hoender, varkvleis of vis vir 'n meer outentieke Thaise gereg. Die klappermelk, ryk aan louriensuur, verleen ook 'n baie kenmerkende smaak wat algemeen by oosterse geregte voorkom. Dit is baie goed vir jou en, aangesien dit laktosevry is, kan persone wat suiwelweerstandig is, steeds die ryk, romerige geur sonder die newe-effekte van beesmelk geniet."
SALLY-ANN SE WENK: "Olieryke vis soos sardyne is gewoonlik kouewater-, diepwatervis, wat beteken dat hulle ryk aan omega-3 vetsure, DHA en EPA sal wees. Dit is anti-inflammatories en verrig wondere vir jou gemoed en breinfunksie."
SALLY-ANN SE WENK: "Dit is heeltemal in die haak om net 'n klein bietjie heuning hier te gebruik – dit is net 2 teelepels om ekstra geur aan 'n gereg te verleen waarvan 6 mense kan eet. Soms is 'n titseltjie geurige soetigheid heeltemal aanvaarbaar in 'n gereg en maak dit 'n reuse verskil."